***Torek, 14.4.2020***

Ta dan imamo dan dejavnosti, naravoslovni dan Zdravje. Navodila so v svojem zavihku.

***Sreda, 15.4.2020***

**LUM:** Danes bodo otroci arhitekti. Njihova naloga je, da iz kakršnih koli kock nekaj sezidajo. Seveda pa naj se potrudijo, saj bi rada, da mi **pošljete** njihove arhitekturne ideje. Lahko sezidajo/sestavijo npr. hišo, avto, živali, dinozavre, labirinte, mostove … Želim si, da jim bo to v veselje in zabavo.

**SLJ:** Na vrsti je črka S. V zvezek ABC jim prosim napišite črko S (5 vrstic). Dobro si oglejte pravilen zapis črke v Lilibi.si, e gradivo, 1. razred, delovni zvezek za opismenjevanje 1.del, stran 44. Prosim, če po vašem nareku, otroci spodnje povedi zapišejo v zvezek.. Z rdečo barvico napišejo naslov NAREK, potem jim najprej preberete vse povedi. Nato pa narekujete vsako poved posebej, ponovite jo dvakrat. Otrok naj sam piše. Ob tem sledite, če zna (se spomni) napisati vse črke. **Narek mi prosim pošljite.**

SONJA SEJE SOLATO.

SIMON RAD KOLESARI.

SANJA IMA RADA SLADOLED.

MOJ NOS JE VELIK.

V SREDO SEM JEDLA SIR.

**SPO:** Še vedno smo pri zdravju, danes je na vrsti pogovor o zdravi prehrani. Z otroki se pogovarjajte o tem, kaj so zajtrkovali. Povedo naj, zakaj je pomembno, da zajtrkujemo.

Pogovarjajte se o hrani, npr. Katere jedi so zdrave in jih moramo pogosto jesti? Katere jedi so manj zdrave in bi jih morali jesti le občasno, ob posebnih priložnostih? ...

Otroci naj povedo: Katero jed imajo radi, katere ne marajo; zakaj je dobro, da vsako jed poskusimo; …

Rešite naloge v DZ Lili in Bine, stran 61,62.

***Četrtek, 16.4.2020***

ŠPO: Igre z žogo (met žoge v cilj, odbijanje od tal z levo in desno roko, metanje žoge v zrak, kotaljenje…).

SLJ: Starše prosim, da jim to besedilo preberete, saj bodo s pomočjo le-tega lahko rešili nalogo v DZ Lili in Bine na strani 63.

1. PRI KOSILU – PRIPOVED O DOGODKU

*Dobrodošli v oddaji Poštni nabiralnik. Lepo pozdravljeni. Teden je naokoli in spet smo z vami v oddaji Poštni nabiralnik na radiu Lilibi. Najprej mi povejte, ali imate radi zelenjavno juho. Kako? Povejte še enkrat. No, pa še vedno slišim da in ne. Bo že tako, da ima vsak od vas svoj odgovor. Poslušajte, kaj se je zgodilo pri Ani in Roku doma.*

*Ana in Rok sta se igrala s prijatelji na dvorišču, mamica pa je kuhala kosilo. Ko je bilo kosilo kuhano, je mamica poklicala otroka. Ana in Rok sta stekla po stopnicah v stanovanje. Sezula sta čevlje in si umila roke. Sedla sta k mizi. Mamica je na mizo postavila zelenjavno juho. Najprej je juho nalila v Anin krožnik. Ana se je zahvalila. Nato je nalila juho še v Rokov krožnik. Rok zelenjavne juhe ne mara, zato se je začel spakovati in mahati z rokami. Z roko je zadel krožnik in juha se je polila. Ko je Rok videl, kaj je naredil, mu je postalo žal. Mamici se je opravičil. Brez besed je odšel po krpo in pobrisal mizo. Vsi trije so sedli za mizo. Rok je prosil mamico, naj mu nalije malo juhe. Poskusil jo je. Ugotovil je, da je okusna, zato jo je pojedel. Za posladek so pojedli še palačinke.*

**MAT:** Rešijo nalogo v DZ Lili in Bine, stran 59. Danes naj še ponovijo nekaj računov seštevanja in odštevanja do 10, predhodnike in naslednike, kateri število je večje, manjše, enako (>, <, =),urejanje števil po velikosti, saj bo v petek, 17.4. sledilo preverjanje znanja. Poslala vam ga bom na e-maile.

**SPO:** Pogovor še vedno teče na temo zdravja, tokrat kako je ko smo bolni in gremo k zdravniku, v lekarno. Če bi bili v šoli, bi se otroci danes igrali zdravnike, bolnike, prodajalce v lekarnah (igre vlog). Če imate voljo, igrajte se z njimi.

***Petek, 17.4.2020***

**SLJ**: Na vrsti je črka Š. V zvezek ABC jim prosim napišite črko Š (5 vrstic). Dobro si oglejte pravilen zapis črke v Lilibi.si, e gradivo, 1. razred, delovni zvezek za opismenjevanje 1.del, stran 46. Rešite še nalogo nad pesercem. Besede, ki nastanejo, naj otroci zapišejo v zvezke.

**MAT**: preverjanje

**ŠPO**: Hoja, tek, skoki, rolanje, kolesarjenje, ples … delo na vrtu? Vse to je telovadba.

**GUM**: Učenje pesmi Kukavica. Pesem poslušaj na Lilibi.si. Pojdi na Deželo Lilibi, potem na Šolsko ulico, poišči glasbeno umetnost, Pesmice 1 in poišči pesem Kukavica. Pesem se nauči tako, da jo večkrat poslušaš.Besedilo pesmi prilagam.

**KUKAVICA**

KUKU, KUKU, IZ GOZDA ODMEVA, KUKU, KUKU, ŽE KUKAVCE GLAS.

KUKU, KUKU, NAM PTIČKA PREPEVA, KUKU, KUKUPOMLAD JE ŽE TU!